cyanic-selkie/wikianc huggingface dataset:
Աբրուցո
1986 թ.-ի տվյալներով գյուղատնտեսական շրջան էր։ Ադրիատիկի ծովափում և միջլեռնային հովիտներում մշակվում Է ցորեն, եգիպտացորեն, շաքարի ճակնդեղ, կարտոֆիլ, ձիթապտուղ, խաղող, բանջարեղեն։ Լեռներում զբաղվում են արոտային ոչխարաբուծությամբ։ Ունի քիմիական և սննդի արդյունաբերության ձեռնարկություններ։ Աբրուցցին զբոսաշրջիկության և ալպինիզմի կենտրոն է։
Գիշերային ակումբ
Կատեգորիա:Գիշերային ակումբներ
Աբրուցո
Աղբյուրներ
Կատեգորիա:Իտալիայի մարզեր
Կրոպոտկինո
Կրոպոտկինո (Кропоткіне, Toq Şeyh), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Տոկ-Շեյխ։
2001 թվականի տվյալներով Կրոպոտկինո գյուղում բնակվում էր 1 078 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ռազդոլնոյեի շրջանի բնակավայրեր Կատեգորիա:Ուկրաինայի գյուղեր
Անբուն կկուն (բալլադ)
Անբուն կկուն, բալլադ, որը մշակել է հայ գրող Հովհաննես Թումանյանը։
Պատմություն
«Չարի վերջը» բալլադի ընդարձակ մշակումն է. այստեղ հեղինակն օգտվել է ժողովրդական տարբեր առարկաներից` ստեղծելով նոր, ինքնուրույն ստեղծագործական արժեք ունցող բալլադ։ Թումանյանը բալլադը գրելուց օգտագործել է տարբեր, ինչպես հայերեն, այնպես էլ` օտարալեզու աղբյուրներ։
Մեծապես օգտվել է Հյուսիսային Դաղստանում գրված «Волк, Лисица и Куклухай» հեքիաթից և Մ. Աբեղյանի «Ուղղագրական հոդվածներ, Գայլ և գայլի պատահարներ» գրքում առկա նյութերից ։
Միդռիկու
Միդռիկու (Mõdriku), գյուղ Էստոնիայի Լյաենե-Վիրումաա նահանգի Վիննի շրջանում։
Անբուն կկուն (բալլադ)
Պատմություն
Թումանյանի Երկերի առաջին գիտական հրատարակության մեջ «Անբուն կըկուն» համարվում է 1922 թվականի գրված ստեղծագործություն, իսկ Ա. Ինճիկյանը ենթադրում է, որ այն պետք է գրված լինի «ոչ ուշ, քան մինչև 1915 թվականը» ։
Ե. Չարենցի անվան գրականության և արվեստի թանգարանի Թումանյանի համար 90 ֆոնդում պահվում է երեք ինքնագիր, որոնցից մեկը հիմք է դարձել Երևանում լույս տեսնող «Նորք» հանդեսի տպագրության համար։ Առաջին ինքնագրի վրա կան մի քանի նշումներ։
Միդռիկու
2011 թվականի տվյալներով գյուղում բնակվում էր 109 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիննի շրջանի բնակավայրեր Կատեգորիա:Էստոնիայի գյուղեր
Անբուն կկուն (բալլադ)
Պատմություն
Թումանյանի ընտանիքի արխիվում պահվում է երրորդ ինքնագրի շարունակությունը, որն արտագրել է Աշխեն Թումանյանը` Հովհաննես Թումանյանի սևագրությունից։ Բալլադը գրված է արձակ երկխոսությունների ձևով։ Վերջում Աշխենը բացատրություն է տվել` գրելով. «Արտագրել եմ հայրիկի ձեռագրից նույնությամբ` և թուղթը և թանաքը նույնն է, մատիտով գրածն էլ նույն գույնն եմ վերցրել։ Արտագրել եմ 23 թվին, երբ մերոնք բոլորը Դիլիջան էին ամառը. ես մնացի մայրիկի հետ, Հովիկն էլ հետս էր»։
Այս հատվածն առաջին անգամ հրապարակել է Ա. Ինճիկյանը, Թումանյանի ընտանիքի արխիվում պահվում են հատվածին վերաբերող պատառիկներ, գրառումներ ։
Բալլադի առաջին և երկրորդ մասերը մեզ հասել է մշակման տարբեր աստիճաններով։ Առաջին մասը գրեթե վերջացրած էր` չհաշված մի քանի տասնյակ տողեր և բառեր։ Երկրորդ մասը մեզ հասել էր գրեթե անմշակ վիճակում։ Այդ մասերը հետագա հրատարակություններում միացվել են՝ ստեղծագործության ամբողջությունը պատկերացնելու համար։
Ստեղծագործության ձեռագրերում բաց են թողնված մի քանի տողերը, որը գրողը չի հասցրել գրել։
Առաջին անգամ առանց Աշխեն Թումանյանի արտագրած հատվածի տպագրվել է Երևանի «Նորք» հանդեսի 1923 թվականի 3-րդ համարի 35 էջում, այնուհետև` Վիեննայի «Արեգ» ամսագրի 1924 թվականի համար 7-ի 401 էջում, համար 8-ի, 461 էջում, ապա` Երկերի ժողովածու առաջին հատորի 596-669 էջերում։
Ծանոթագրություններ
Կատեգորիա:Հովհաննես Թումանյանի բալլադներ
Սենյակային բույսեր
Սենյակային բույսեր, բնակարաններում և հասարակական վայրերում մարդկանց գեղագիտական հաճույք պատճառելու նպատակով աճեցվող բույսեր։ Դրանց մեծ մասն ունի արևադարձային և մերձարևադարձային ծագում, հարմարվել են լույսի պակասության, օդի ցածր հարաբեր, խոնավության, ջերմության պայմաններին։ Սենյակային բույսերը պատկանում են տարբեր ընտանիքների (բեգոնազգիներ, գնարբուկագգիներ, շուշանազգիներ, ապուզանազգիներ, արմավենիներ)։ Կան գեղեցիկ ծաղիկներով (արագախոտ, արջտակ, նազվարդ, շքանարգիզ, հասմիկ, գնարբուկ, մանուշակ, դրախտավարդ և այլն), բազմերանգ և տարբեր ձևերի տերևներով (դիֆենբախիա, փեղուկ, աճատերև, պատենենի, կուսածաղիկ, հարաբույս, վիշապածառ, ծոփոր, մրտենի, պատկառուկ, բաղեղներ և այլն ) սենյակային բույսեր։
Տեսակներ
Դրանց մեջ կան նաև եթերայուղատու բույսեր և դեղաբույսեր (նարինջ, կիտրոն, դառը թրնջենի, մանդարին, բերգամոտ, դափնի, աճատերև, ծնեբեկ, խորդենի, հալվե և այլն)։ Հասարակական և ծառայող, սենյակներում աճեցնում են համեմատաբար քիչ պահանջկոտ, կոշտ, կաշեկերպ տերևներով (ռոդոդենդրոն, աֆրիկական կանեփ, դիֆենբախիա, վիշապածառ, ֆիկուս, պղպեղուկ և այլն) սենյակային բույսեր։ Տարածված են նաև տարբեր կակտուսներ (կռզիներ), բեգոնիաներ, պտերներ, սոխուկավոր բույսեր, տրադեսկանցիա ու սաղարթավոր և ասեղնատերև ծառատեսակներ։ Որոշ սենյակային բույսեր (օրինակ՝ դափնեվարդ, մրտավարդ, գնարբուկ, շուշան, արջնկույզ և այլն) ցանկալի չէ աճեցնել բնակարաններում՝ հատկապես ննջասենյակներում (թունավոր են)։
Աշխարհիկ պետություն
Աշխարհիկ պետություն, (secular state) պետության բնութագրիչ, ըստ որի եկեղեցին ան­ջատված է պետությունից, իսկ դպրոցը եկեղեցուց։ Պետությունը և եկեղեցին չեն կարող միջամտել մեկը մյուսի գործու­նեությանը, իսկ պետությունը պարտա­վոր է բոլոր կրոնական ուսմունքների և կրոնական կազմակերպությունների համար ապահովել հավասար պայմաններ։ Բազմաթիվ սահմանադրություններում ամրագրված է պետության աշխարհի- կությանը կամ պետության անջատ­ված լինելը եկեղեցուց (ԱՄՆ, Ֆրանսիա, Ռուսաստան, միջինասիական հանրապետություններ. Ադրբեջան, Ալբանիա և այլն)։
Չնայած պետության եկեղեցուց ան­ջատման գործընթացի ավելի քան երկու­ հարյուրամյա պատմությանը, այնուա­մենայնիվ բազմաթիվ պետություններում, այդ թվում ժողովրդավար, սահմանադ­րորեն ամրագրված է պետական կամ պաշտոնական Եկեղեցու ինստիտուտը
Աղբյուրներ
Կատեգորիա:Պետական կարգեր Կատեգորիա:Սահմանադրական իրավունք
Աբքայք (նավթի հանքավայր)
25.93333°N, 49.66667°W Աբքայք (արաբերեն՝ بقيق), նավթի հանքավայր Սաուդյան Արաբիայի արևելքում։ Մտնում է Պարսից ծոցի նավթագազաբեր ավազանի մեջ։ Հիմնական կենտրոնը՝ Աբքայք քաղաքը։ Կառուցված է նավթամուղ՝ մինչև Սայդա (Լիբանան) և Ռաս Թաննուրա ։
Աղբյուրներ
Կատեգորիա:Սաուդյան Արաբիայի նավթի հանքավայրեր Կատեգորիա:Հանքավայրեր այբբենական կարգով
Օլբանի շրջան (Նյու Յորք)
Օլբանի շրջան (Albany County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.380 կմ² է, բնակչությունը՝ 304.204 մարդ (2010 թ. տվյալներով)։ Շրջկենտրոնն է Ալբանի բնակավայրը։ Կազմավորվել է 1683 թ.։
Բազմակուսակցական համակարգ
Բազմակուսակցական համակարգ, կուսակցական համակարգ, որում ընդ­գրկված են երկուսից ավելի կուսակցութ­յուններ. այսինքն՝ տվյալ պետության մեջ իշխանության համար պայքարին մաս­նակցում են երկուսից ավել կուսակցութ­յուններ, ընդ որում այդ կուսակցություն­ներից ոչ մեկը չի կարողանում ստանալ ընտրողների ձայների մեծամասնությու­նը և ապահովել խորհրդարանական մեծամասնություն։ Տարբերում են եոակուսակցական, քաոակուսակցական, հնգակուսակցական, ատոմացված և այլ կուսակցական համակարգեր։ Այս­պիսի բաժանումը պայմանավորված է այն բանով, թե քանի ազդեցիկ կուսակ­ցություններ կան տվյալ պետությունում, որոնք խորհրդարանական ընտրություն­ներում ստացել են խորհրդարանական ներկայացուցչականություն։ Առհասա­րակ «բազմակուսակցականություն» տերմինն օգտագործելիս նկատի են առն­վում ոչ թե տվյալ պետությունում գործող բոլոր կուսակցությունների ամբողջությու­նը, այլ այն կուսակցությունները, որոնք ընտրությունների արդյունքում ձեռք են բերում խորհրդարանական տեղեր և մասնակցում են կառավարական կոալիցիաների ձեւավորմանը։ Բազմակուսակցական համակարգի շրջանակներում տարբերակում են.
Աղբյուրներ
Կատեգորիա:Կուսակցություններ
Ջակոմո Պուչինի
Ջակոմո Պուչինի (Giacomo Antonio Domenico Michele Secondo Maria Puccini; ), մեծանուն իտալացի օպերային երգահան։ Հեղինակն է հայտնի «Տուրանդոտ» օպերայի, որի մեներգերից մեկը՝ «Nessun Dorma»-ն, դուրս գալով օպերայի շրջանակներից, դարձել է մեր օրերի ամենաշատ հնչող դասական ստեղծագործություններից մեկը։ Ներկայումս հաճախակի բեմադրվում են նաև Ջակոմո Պուչինիի «Մանոն Լեսկո» (1893), «Բոհեմ» (1896), «Տոսկա» (1900), «Մադամ Բատերֆլայ (Չիո-Չիո-սան)» (1904), «Աղջիկը Արևմուտքից» (1910), «Ջանի Սկիկի» (1918) օպերաները։
Կենսագրություն
Ջակոմո Պուչինին ծնվել է երաժշտի ընտանիքում։ Հայրը՝ Միքելեն, Լուկայի Սան Մարտինո տաճարի երգչախմբի ղեկավարն էր՝ maestro di cappella-ն (ի դեպ, նրանց տոհմը այդ պաշտոնը վարել է 124 տարի անընդմեջ ): Հոր մահվանից հետո տղային ուղարկել են ուսանելու քեռու մոտ, ով նրան համարել է վատ, անկարգ աշակերտ և ամեն սխալ նոտայի համար հարվածել է ծնկներին։ Ընդ որում՝ այնքան է հարվածել, որ դա ռեֆլեքսի է վերածվել և հասուն տարիքում անգամ զգացնել է տվել յուրաքանչյուր կեղծ նոտայի դեպքում։
Ջակոմոն վաղ մանկական հասակից կապված է եղել Սան Մարտինո տաճարի հետ. եղել է տղաների երգչախմբի անդամ, ապա՝ փոխարինող երգեհոնահար և, վերջապես, լիիրավ երգեհոնահար։
Սկզբնական կրթությունը նա ստացել է իր ծննդավայրի Սան Միքելե եկեղեցու ճեմարանում, ապա տեղափոխվել Սան Մարտինո տաճարի ճեմարան ։ Միաժամանակ սովորել է Պաչինիի երաժշտական դպրոցում, որն ավարտել է 1880 թվականին։ Արժանացել է Իտալիայի թագուհի Մարգերիտա Սավոյացու դրամաշնորհին, որի, ինչպես նաև մյուս քեռու՝ Նիկոլաս Չերուի նյութական օժանդակության շնորհիվ կարողացել է շարունակել երաժշտական կրթությունը Միլանի կոնսերվատորիայի կոմպոզիցիայի դասարանում, որտեղ նրա դասընկերներն էին Ստեֆանո Ռոկետի-Մոնտևիտին, Ամիլկարե Պոնկիելին, Անտոնիո Բացինին, իսկ սենյակակից ընկերը Պիետրո Մասկանյին էր։ Երեք տարի անց նա ավարտել է կոնսերվատորիան՝ որպես ավարտական ստեղծագործություն ներկայացնելով իր «Մեսսա»-ն՝ դրանով նշանավորելով իր գերդաստանի երկարամյա կապը քրիստոնեական եկեղեցու և եկեղեցական երաժշտության հետ։
Օպերա գրելու ցանկություն Պուչինիի մոտ առաջացել է Պիզայում Ջուզեպպե Վերդիի «Աիդա»-ն դիտելուց ու լսելուց հետո։
1882 թվականին Պուչինին մասնակցել է մեկ գործողությամբ օպերաների մրցույթին։ Նրա «Wilis» օպերան թեև մրցանակի չի արժանացել, այդուհանդերձ 1884 թվականին բեմադրվել է Teatro dal Verme-ում։ Այդ օպերան գրավել է Ջուլիո Ռիկորդիի ուշադրությունը, ով եղել է հայտնի հրատարակչական տան ղեկավարը։ Նա Պուչինիին պատվիրել է գրել նոր օպերա։ Դա «Էդգարն» էր։ Նրա երրորդ՝ «Մանոն Լեսկո» օպերան մեծ հաջողություն է ունեցել։ Չնայած գերմանացի մեծ կոմպոզիտոր Ռիխարդ Վագների ստեղծագործության որոշ ազդեցությանը՝ այս օպերայում վառ կերպով դրսևորվել է Պուչինիի տաղանդը։
Հաջորդ՝ «Բոհեմ» օպերան մեծ հռչակ բերեց օպերային երգահանին։ Սրան հաջորդում է «Տոսկա» օպերան։ Գլխավոր դերերգի՝ Տոսկայի կատարողը ռումինացի օպերային երգչուհի Հարիկլեա Դարկլեն էր և, գրելով երկրորդ գործողության հայտնի մեներգերից մեկը՝ «Vissi d’arte»-ն, Պուչինին թույլ է տալիս շիկահեր երգչուհուն կեղծամ չկրել (Տոսկան ըստ սյուժեի պետք է լիներ սևահեր)։
1904 թվականի փետրվարի 17-ին Պուչինին Միլանի «Լա Սկալա» թատրոնում ներկայացնում է, «Մադամ Բատերֆլայ (Չիո-Չիո-սան)» օպերան՝ Դ. Բելասկոյի պիեսի հիման վրա։
«Աղջիկը Արևմուտքից» օպերան Պուչինին ավարտին է հասցնում 1910 թվականին։
Պուչինին մահանում է 1924 թվականին՝ կոկորդի վիրահատությանը հաջորդած ինֆարկտի և անվերահսկելի արյունահոսության հետևանքով։ «Տուրանդոտ» օպերայի վերջին գործողությունն անավարտ է մնում։ Ավարտի մի քանի տարբերակներ կան, առավել շատ կիրառվում է Ֆրանկո Ալֆանոյի հեղինակածը։
Պուչինիի անունով է կոչվում Մերկուրիի խառնարաններից մեկը։
Ստեղծագործության մասին
Բազմաթիվ երաժշտագետներ Պուչինիին համարում են իտալական օպերայի մեծագույն հեղինակ՝ Ջուզեպպե Վերդիից հետո երկրորդը ։ Պուչինիի վաղ շրջանի ստեղծագործություններում զգացվում է տասնիններորդ դարավերջի իտալական օպերաներին բնորոշ ռոմանտիկ շունչը։ Սակայն հետագայում նա անցում է կատարել դեպի իրապաշտական (ռեալիստական) ուղղությունը՝ վերիզմը (իտալերեն՝ verismo), մեծապես զարգացրել ու հարստացրել է այն՝ դառնալով այդ ուղղության ամենավառ ներկայացուցիչներից մեկը։
Մեծաքանքար կոմպոզիտորը գտնում էր, որ օպերայում երաժշտությունն ու գործողությունը պետք է անխզելիորեն կապված լինեն միմյանց։ Այդ է պատճառը, որ նրա օպերաները նախերգանք չունեն։
Պուչինիի օպերաների ամենաբնորոշ հատկանիշը դրանց մեղեդայնությունն է։ Մեղեդային հարստության շնորհիվ է, որ նրա գործերը, Վերդիի ու Մոցարտի օպերաների հետ մեկտեղ, համարվում են աշխարհի լավագույն թատրոններում ամենից հաճախ բեմադրվող ստեղծագործությունները ։ Մինչդեռ նրա ժամանակակից որոշ քննադատներ այդ մեղեդայնությունը թերություն էին հայտարարում։ Հեղինակություն համարվող քննադատներից մեկը 1912 թվականին լրագրերում գրել է. «Ուղղակի խայտառակություն է, որ աշխարհը կարծում է, թե իտալական երաժշտությունը հիմնականում այդ հնաոճ մելոդիստի (Պուչինիի) ստեղծագործություններն են, այն դեպքում, երբ Իտալիայում կա այնպիսի ինտելեկտուալ կոմպոզիտոր, ինչպիսին Իլդեբրանդո Պիցետին է»։ Մեկ այլ քննադատ՝ Կառլո Բերսեզիոն, «La gazetta»-ում այսպես է ներկայացրել Պուչինիի «Բոհեմի» պրեմիերայից իր ստացած տպավորությունները. «Իտալական օպերայի պատմության մեջ «Բոհեմը» չի թողնի և ո՛չ մի հետք. Հեղինակը պետք է ընդունի, որ իր այդ ստեղծագործությունը պարզապես սխալմունք է, թյուրիմացություն»։
2006 թվականին երաժշտական աշխարհը նշեց «հնաոճ մելոդիստի» «Բոհեմի» 110-ամյակը։ Պուչինիի այդ ստեղծագործությունը քսաներորդ դարի երկրորդ կեսից տեղ է գրավել աշխարհում ամենից հաճախ բեմականացվող օպերաների պատվավոր հնգյակում և այլևս չի զիջել իր դիրքը։
Մեծատաղանդ կոմպոզիտորի ստեղծագործությունների մեղեդայնությունը հսկայական ազդեցություն է գործել, ի հայտ են եկել բազմաթիվ հետևորդներ, որոնց անվանում են «պուչինիստներ»։ Երաժշտական քննադատ Իվան Սոլերտինսկին գտնում է, որ երաժշտության մեջ պուչինիստական ուղղության ամենավառ ներկայացուցիչը հունգարացի տաղանդավոր կոմպոզիտոր Իմրե Կալմանն է։ Նա «պուչինիստների» շարքին է դասում նաև Ֆրանց Լեհարին, Իսահակ Դունաևսկուն և ուրիշ հայտնի կոմպոզիտորների։
1996 թվականին Պուչինիի ծննդավայրում՝ իտալական Լուկա քաղաքում հիմնադրվել է «Centro Studi Giacomo Puccini» (Ջակոմո Պուչինիի կենսագրության և ստեղծագործության ուսումնասիրությունների կենտրոն)։ Ամերիկայի Միացյալ Նահանգներում գործում է American Center for Puccini Studies, որը 2004 թվականին հիմնադրել է երգիչ և դիրիժոր Հարրի Դունսթանը։
Պուչինիի օպերաներից մի քանիսի լիբրետոների հեղինակ Իլլիկան մեծն մաեստրոյին ուղղած իր նամակներից մեկում կես-կատակ, կես-լուրջ գրել է. ''«Ձեզ հետ աշխատել, Ջակո՛մո, նույնն է, թե՝ ապրել դժոխքում. նույնիսկ Հոբը չէր դիմանա այդ չարչարանքներին»:''
Արտաքին հղումներ
Կատեգորիա:1858 ծնունդներ Կատեգորիա:Դեկտեմբերի 22 ծնունդներ Կատեգորիա:1924 մահեր Կատեգորիա:Նոյեմբերի 22 մահեր Կատեգորիա:Իտալացի կոմպոզիտորներ Կատեգորիա:Լուկա քաղաքում ծնվածներ Կատեգորիա:20-րդ դարի դասական կոմպոզիտորներ Կատեգորիա:Իտալացի երգահաններ Կատեգորիա:Իտալացի երաժիշտներ Կատեգորիա:Իտալացի դիրիժորներ Կատեգորիա:Իտալացի երգեհոնահարներ Կատեգորիա:Իտալիայի քաղաքական գործիչներ
Առանց ոտնակների հեծանիվ
Առանց ոտնակների հեծանիվ, հեծանիվ, որը չունի ոտնակներ և փոխանցումներ։ Ներառում է հեծանիվի և սամակատի հատկանիշները․ ինչպես հեծանիվի դեպքում, վարողը նստում է նստատեղին, սակայն սամակատի նման է գնում՝ ոտքերով հրելով գետինը, այլ ոչ թե օգտագործելով ոտնակները։
Այս հեծանիվի առավելությունն այն է, որ այն վարելիս երեխայի համար ավելի հեշտ է պահպանել հավասարակշռությունը, քան սովորական ոտնակով հեծանիվի դեպքում։ Իսկ սամակատի նկատմամբ առավելությունը ֆիզիկական ծանրաբեռնվածության համաչափ բաշխումն է (քանի որ երկու ոտքերը հավասարապես են ներգրավված շարժման մեջ)։
Պատմություն
Մանկական առանց ոտնակների հեծանիվների անմիջական նախորդը Կառլ Դրեզի հորինած երկանիվ փայտե հեծանիվն էր, որը կոչվում էր «վազելու համար նախատեսված մեքենա» (Laufmaschine)։ Առաջին ուղևորությունը տեղի է ունեցել 1817 թվականի հունիսի 12-ին, իսկ Դրեզը 1818 թվականին ստացել է իր գյուտի արտոնագիրը։ Այն նաև հայտնի է դրեզինա անունով (գյուտարարի անունով), իսկ 1818 թվականին ֆրանսիացի Ժոզեֆ Նյեպսը իր՝ ավելի հարմար նստատեղով տարբերակի համար առաջարկեց հեծանիվ (vélocipède, լատիներեն «արագ ոտքեր» արտահայտությունից) անունը։ Անգլիայում այս տրանսպորային միջոցն անվանեցին «ձի-զվարճանք» (hobby-horse) կամ «ձի դենդիի համար» (dandy-horse)։ Երկրորդ պարագայում դա կապված էր նրա հետ, որ այդ տարիներին տվյալ փոխադրամիջոցով երթևեկում էին հիմնականում անգործ երիտասարդ դենդիները  ։
20-րդ դարի վերջին այս տրանսպորտային միջոցը ձեռք բերեց նոր կիրառություն։ 1997 թվականին գերմանացի դիզայներ Ռոլֆ Մերթենսը որոշեց իր երկու տարեկան որդու համար նախագծել նմանատիպ մոդել, որը երեխային հնարավորություն կտար վարել ոտքերով հրելով և աստիճանաբար սովորել պահել հավասարակշռությունը։ Մանկական առանց ոտնակների հեծանիվը աստիճանաբար ձեռք բերեց մեծ ճանաչում, և Մերթենսը եղբոր հետ հիմնադրեց «Kokua» ընկերությունը ՝ վաճառելու իրենց հայտնագործությունը ։ Այս հեծանիվները գերմաներեն կոչվեցին «Laufrad» (laufen «վազել» և rad «անիվ») ։
21-րդ դարի սկզբին առանց ոտնակների մոդելը փոփոխությունների ենթարկվեց և նոր կառուցվածքով սկսեց կիրառվել որպես մանկական տրանսպորտ։ Հիմա դա ամենատարածված մանկական տրանսպորտն է Եվրոպայում և ԱՄՆ-ում, 2010 թվականի սկզբից այն դարձավ ավելի տարածված նաև Ռուսաստանում։
Տեսակներ
Առանց ոտնակի հեծանիվները կարող են լինել երկանիվ, եռանիվ կամ քառանիվ։ Դրանք պատրաստվում են մետաղից, փայտից կամ պլաստմասայից։ Որպես կանոն՝ առանց ոտնակի հեծանիվները արգելակներ չունեն, սակայն որոշ մոդելներ ունեն ձեռքի արգելակ։ Կան հիբրիդային մոդելներ, որոնց ոտնակները հանելու և հենոցը իջեցնելու պարագայում այն վերածվում է առանց ոտնակների հեծանիվի։ Հնարավոր է փոխել ժամանակակից առանց ոտնակների հեծանիվների անիվները՝ դրանք դարձնելով ձմեռային և երեխային հնարավորություն տալով այն օգտագործել տարվա ցանկացած եղանակին։
Կիրառություն
Որպես կանոն՝ առանց ոտնակների հեծանիվները նախատեսված են 1-6 տարեկան երեխաների համար։ Դրանց օգնությամբ երեխաները սովորում են պահել իրենց հավասարակշռությունը վարելու ժամանակ, ուստի հաճախ այսպիսի հեծանիվները միջանկյալ օղակ են հանդիսանում սովորական ոտնակներով հեծանիվ վարել սովորելու համար։
Արտաքին հղումներ
Կատեգորիա:Խաղալիքներ Կատեգորիա:Փոխադրամիջոցներ
Յուրի Այվազյան
Յուրի Մկրտչի Այվազյան, հայ ֆիզիկոս։ Ֆիզիկա-մաթեմատիկական գիտությունների դոկտոր (1986), պրոֆեսոր (1986): Մագնիսության ոլորտում ֆիզիկական ուղղության հիմնադիրը։
Կենսագրություն
Յուրի Այվազյանը ծնվել է 1937 թվականի հունիսի 6-ին, Վորոնեժ քաղաքում (Ռուսաստան)։ 1959 թվականին ավարտել է Երևանի պետական համալսարանի ֆիզիկայի բաժինը։ 1976 թվականին եղել է Ֆիզիկատեխնիկական և ռադիոտեխնիկական չափումների Համամիութենական գիտահետազոտական ինստիտուտի բաժանմունքի վարիչ։ 1977 թվականից դասախոսում է Մոսկվայի ֆիզիկատեխնիկական ինստիտուտում ։
Ուսումնասիրել է լիցքավորված մասնիկների դիֆրակցիոն ճառագայթման, գերնուրբ փոխազդեցությունների պայմաններում բյուրեղների մյոսբաուերյան ճառագայթման դիֆրակցիայի տեսությունները, անհամասեռ և անիզոտրոպ միջավայրերի Էլեկտրադինամիկայում շեմային և ռեզոնանսային երևույթների հետ կապված հարցեր։ Ֆիզիկական հետազոտությունների նոր ուղղության՝ մագնիս, և քառաբևեռային մյոսբաուերգրության հիմնադիրներից։
Ծանոթագրություններ
Կատեգորիա:Հայ ֆիզիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
Հաթերքի պատմության և մշակույթի անշարժ հուշարձանների ցանկ (Մարտակերտի շրջան)
Ծանոթագրություններ
Կատեգորիա:Մարտակերտի շրջանի հուշարձանների ցանկեր
Սղճով
Սղճով, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։
Պատմություն
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են օտար երկրներում։
Բնակչություն
XIX դարի վերջին ուներ 35 տուն հայ և 25 տուն թուրք բնակիչ։ XX դարի սկզբին ուներ 350 հայ բնակիչ (50 տուն)։
Տնտեսություն
Զբաղվում էին հացահատիկի մշակությամբ, այգեգործությամբ, անասնապահությամբ, արհեստներով, առևտրով։
Պատմամշակութային կառույցներ
Սղճովն ուներ Ս․ Հակոբ անուոնվ եկեղեցի։
Կրթություն
Եկեղեցուն կից գործում էր վարժարան, որտեղ 1915 թվականին սովորում էին 25 հայ մանուկներ ։
Ծանոթագրություններ
Կատեգորիա:Արևմտյան Հայաստանի գյուղեր
Սոկոլովի (քաղաքատիպ ավան, Սարատովսկի շրջան)
Սոկոլովի (Соколовый), քաղաքատիպ ավան Ռուսաստանի Սարատովի մարզի Սարատովսկի շրջանի կազմում։
Բնակչությունը 2010 թվականին գրանցված տվյալներով կազմում էր 6874 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Սարատովի մարզի Սարատովսկի շրջանի բնակավայրեր
Մոե (գյուղ, Տապա շրջան)
Մոե (Moe), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 206 մարդ։
Ռադիոգալակտիկա
Ռադիոգալակտիկաներ, օպտիկական ճառագայթման կարգի ռադիոճառագայթում (1040—1043 էրգ/վրկ) ունեցող գալակտիկաներ։ Ռադիոգալակտիկաներ էլիպսաձև, տարածված ու անհամասեռ թաղանթներով կամ կոմպակտ գերհսկա գալակտիկաներ են։ Դրանք, սովորաբար, գալակտիկաների կույտերի կենտրոնական, պայծառ անդամներ են։ Ռադիոճառագայթման հիմնական մասի աղբյուրը գալակտիկայիցդուրս և նրա նկատմամբ գրեթե սիմետրիկ դասավորված երկու ամպերն են, որոնց չափերը զգալիորեն ավելի մեծ են գալակտիկայի չափերից։ Այդ ամպերում ռադիոճառագայթումը անհամասեռ է բաշխված, կան փոքր չափերի առանձին խտացումներ։ Երբեմն դիտվում են երկուսից ավելի ռադիոճառագայթող տիրույթներ։ Ռադիոճառագայթող ամպերը սովորաբար ճշտորեն մեկ ուղիղ գծի վրա չեն դասավորված։ Դրանց հեռավորությունը գալակտիկայից հասնում է մինչև 500 կպս-գ իսկ առանձին դեպքերում՝ մինչև 2—3 Մսյսի։
Վիճակագրական ուսումնասիրությունը ցույց է տալիս, որ ռադիոճառագայթող ամպերը դուրս են շպրտված գալակտիկաներից՝ լույսի արագության հետ համեմատելի արագություններով։ Երբեմն այդ ամպերը կապված են լինում գալակտիկայի հետ թույլ ռադիոճառագայթում ունեցող կամրջակներով։ Համեմատաբար թույլ ռադիոճառագայթում հաճախ դիտվում է նաև ռադիոգալակտիկաների կենտրոնական տիրույթներից՝ կորիզներից։
Ռադիոգալակտիկաների ռադիոճառագայթումը ոչ ջերմային է, ունի սինխրոտրոնային բնույթ։ Ռադիոգալակտիկաների ուսումնասիրումը Վիկտոր Համբարձումյանին հանգեցրեց գալակտիկաների կորիզների ակտիվության երևույթի հայտնադործմանը, ըստ որի ռադիոգալակաների հզոր ռադիոճառագայթումը բացատրվում է որպես գալակտիկաների կորիզներում նախաստղային գերխիտ նյութի պայթյունի հետևանք։ Ռադիոգալակտիկաների հզոր ռադիոճառագայթման բացատրության համար առաջարկված մյուս բոլոր տեսություններից ոչ մեկը լիովին չի բավարարում դիտողական տվյալներին։
Կատեգորիա:Գալակտիկաներ
Բեթմենն ընդդեմ Սուպերմենի։ Արդարության արշալույսին
«Բեթմենն ընդդեմ Սուպերմենի։ Արդարության արշալույսին», 2016 թվականի ամերիկյան ֆիլմ սուպերհերոսների մասին, որում հանդես են գալիս DC Comics-ի Բեթմեն և Սուպերմեն կերպարները։ Նկարահանվել է Զաք Սնայդերի և տեղայնացվել Warner Bros. Pictures-ի կողմից։ Ֆիլմը 2013 թվականի «Պողպատե մարդու» շարունակությունն է և DC-ի ընդարձակված տիեզերքի երկրորդ ադապտացիան։ Այն գրվել է Քրիս Տերրիոյի և Դևիդ Ս․ Գոյերի կողմից։ Գլխավոր դերասանական կազմում են Բեն Աֆլեքը, Հենրի Քավիլը, Էմի Ադամսը, Ջեսս Այզենբերգը, Դայանա Լեյնը, Լոուրենս Ֆիշբըրնը, Ջերեմի Այրոնսը, Հոլլի Հանթերը և Գալ Գադոտը։ «Բեթմենն ընդդեմ Սուպերմենի։ Արդարության արշալույսին» ֆիլմն առաջինն է, որ ներառում է Բեթմենի և Սուպերմենի համատեղ կենդանի ներկայությունը, ինչպես նաև Հրաշք կնոջ, Ակվամենի, Կիբօրգի և Ֆլեշի կինեամտոգրաֆիական առաջին պատկերումն է։ Ֆիլմում կրիմինալիստ-հանճար Լյութորը խաբում է Բեթմենին, ինչի արդյունքում կռիվ է առաջանում Սուպերմենի հետ, ում Լյութորը ցանկանում է ոչնչացնել։
Ֆիլմի մասին հայտարարվեց 2013 թվականի San Diego Comic-Con International-ի ժամանակ՝ «Պողպատե մարդու» թողարկումից հետո։ Սնայդերը նշեց, որ ֆիլմը ոգեշնչված կլինի «Բեթմենի» Ֆրենկ Միլլերի հեղինակած «Մռայլ ասպետը վերադառնում է» կոմիքսների գրքով, սակայն հստակեցրեց, որ դրան կհաջորդի բնօրինակ նախաբանը։ Բեթմենի մարմնավորումը ֆիլմում նույնպես այլ կլինի, քան կերպարի բնույթը նախկին «Մռայլ ասպետը» եռագրությունում, որը մատուցվում է որպես կինեմատոգրաֆիական թարմացում։ Ֆիլմը ոգեշնչված է նաև «Սուպերմենի մահը» պատմությունից։ Նախարտադրությունն սկսել է Արևելյան Լոս Անջելես քոլեջում 2013 թվականի հոկտեմբերին, իսկ հիմնական նկարահանումները՝ 2014 թվականի մայիսին Դետրոյթում։ Հավելյալ նկարահանումներ են տեղի ունեցել նաև Չիկագոյում։
«Բեթմենն ընդդեմ Սուպերմենի։ Արդարության արշալույսին» կինոնկարի պրեմիերան տեղի ունեցավ 2016 թվականի մարտի 19-ին Մեքսիկայի Ազգային դահլիճում։ 2016 թվականի մարտի 25-ին այն թողարկվեց Միացյալ Նահանգներում՝ 2D, 3D, IMAX 3D, 4DX, պրեմիում լայն և 70 մմ ձևաչափերով։ Հաջորդելով ուժեղ դեբյուտին, որը սահմանեց շահույթային նոր ռեկորդ, ֆիլմը պատմական անկում կատարեց երկրորդ շաբաթվա ընթացքում և էլ երբեք չկրկնեց այդ հաջողությունը ։ Չնայած ունեցած եկամտին՝ ֆիլմն արժանացավ քննադատների բացասական արձագանքին    ։ Ֆիլմը դարձավ կինոյի պատմության 46-րդ ամենաշատ շահույթ բերած ֆիլմը ։ Ռեժիսորական մոնտաժն առկա է «Ընդարձակ թողարկման» տարբերակում՝ 30 րոպե հավելյալ նկարահանումներով, որը 2016 թվականի հունիսի 28-ին թողարկվեց թվային ներբեռնման համար, իսկ հուլիսի 19-ին՝ Blu-ray և DVD սկավառակների վրա։
Սյուժե
Ֆիլմն սկսվում է Թոմաս և Մարթա Ուեյների թաղման արարողությամբ, ովքեր սպանվել էին զինված հարձակման ժամանակ։ Նրանց որդին՝ մանուկ Բրյուս Ույենը, թաղման ժամանակ փախչում է անտառ և ընկնում փոսը։ Այնտեղ նա տեսնում է քարանձավի կիրճ, որը բնակեցված է չղջիկներով։ Խուճապահար կենդանիները թռչում են Բրյուսի վրա և շրջապատում նրան, ինչի արդյունքում վերջինս բարձրանում է և սկսում է խորհրդանշորեն թռչել վերև՝ դեպի լույս, ինչը նշանակում է Բեթմենի ինքնության դառնալը։
Անցնում է 18 ամիս։ Հնդկական օվկիանոսում ընկած կրիպտոնցիների տեռամորֆատորի տեղում բացահայտվում է կրիպտոնիտի հսկայական քար։ Այդ այլմոլորակային հանքային նյութով է հետաքրքրվում Լեքս Լյութորը (Ջեսս Այզենբերգ)՝ LexCorp ընկերության տարօրինակ ղեկավարը։ Վախենալով պոտենցիալ այլմոլորակային վտանգից, այդ թվում նաև Սուպերմենից, նա պլանավորում է այդ հանքով ստեղծել զենք, որը կդիմակայի կրիպտոնացիներին, քանի որ վերոնշյալ հանքային նյութը ավերիչ հետևանքներ է առաջացնում այլմոլորակայինների մաշկի վրա։ Լյութորը ղեկավարությունից ստանում է կրիպտոնյան նավ մտնելու իրավունք և գեներալ Զոդի մարմնի մասունքներն էքսպերիմենտների համար։
Բրյուսը գնում է LexCorp-ի բարեգործական ընդունելությանը՝ ընկերության տվյալները սերվերից պատճենելու համար։ Այնտեղ նա հանդիպում է մի առեղծվածային կնոջ՝ Հրաշք կնոջ (Գալ Գադոտ) հետ, ինչպես նաև Քենթին։ Քլարկի և Բրյուսի միջև առաջանում է Բեթմենի գործողությունների ճշմարտության մասին զրույց, սակայն նրանց երկխոսությունը կանգնեցնում է Լյութորը։ Բրյուսը շտապում է վերցնել սերվերների տեղանքի պատճենող գործիքը, սակայն Դիանան նրանից առաջ է ընկնում։ Ավելի ուշ, նա Բրյուսին է վերադարձնում կրիչը, բացատրելով, որ չի կարողացել այն թվայնացնել։ Նա ավելացնում է, որ Լյութորի մոտ կա ինչ-որ լուսանկար, որը պատկանում է իրեն։
Լյութորից պատճենված տվյալների վերծանման ժամանակ Բրյուսը երազում մղձավանջ է տեսնում, որտեղ հետապոկալիպտիկական աշխարհում Բեթմենը վարձու մարդասպանների զորախմբին ուղեկցում է ինչ-որ անտառ՝ փորձելով վերցնել կրիպտոնիտը, սակայն ամեն ինչ արդեն առևանգված է լինում։ Հայտնվում է Սուպերմենը, ով սպանում է Բեթմենի ողջ մնացած մարդկանց, իսկ իրենից հանում է դիմակը՝ ասելով, որ «նա» (Լոյիսը) մահացել է իր պատճառով։ Արթնանալով՝ Բրյուսը տեսնում է ժամանակավոր պորտալ, որտեղից ինչ-որ մարդ բղավում է, որ Լոյիս Լեյնը «բանալին է», և որ Բրյուսն իրավացի էր «նրա» մասին (Սուպերմենի)։ Վերջապես նա արթնանում է և իմանում Լյութորի տվյալներից, որ «Պորտուգալացին» նավ է, որը տանում է կրիպտոնիտը։ Ինչպես նաև իմանում է մետա-մարդկանց (սուպերկարողություններով մարդկանց) մասին, որոնցից զգուշանում է Լյութերը։ Մետա-մարդիկ են՝ Ֆլեշը (Էզրա Միլեր), Ակվամենը (Ջեյսոն Մոմոա), Կիբօրգը (Ռեյ Ֆիշեր) և Հրաշք կինը (Գալ Գադոտ)։ Վերջինը պարզվում է Դիանա Փրինսը, ով հին լուսանկարում ամազոնյան հագուստով է։
Սուպերմենի որսահալածումը շարունակվում է։ Ուելս Քիֆը, ով ֆիլմի սկզբում փրկվում է Բրյուսի կողմից, Սուպերմենի արձանին գրում է «Կեղծ աստված» արտահայտությունը, որի պատճառով ձերբակալվում է ոստիկանության կողմից։ Նրան ազատ է արձակում Լյութորը, ով նրան առաջարկում է Կոնգրեսում ելույթ ունենալ Սուպերմենի դեմ։ Այդ ժամանակ Քենթը ստանում է անանուն նամակ՝ լի Բեթմենի նշաններով բանտում սպանված հանցագործների նկարներով և «դատողը՝ երդվյալ և դահիճ, մեկ դեմքում» մակագրությամբ։ Կրիպտոնիտի բերման գիշերվա ընթացքում այն փորձում է առևանգել Բեթմենը, սակայն նրա ճանապարհին է կանգնում Սուպերմենը, ով կոչ է անում կանգնեցնել չափազանցությունը և թռչում է։ Բեթմենը ետևից ասում է․ «Կարծում ես դու անմա՞հ ես։ Սխալվում ես» (Do you bleed? You will)։
Սուպերմենը գալիս է Կապիտոլիումի լսումներին, որտեղ պատրաստվում է ելույթ ունենալ Քիֆը։ Բրյուսը, հետևելով հեռարձակմանը հեռուստատեսությամբ, հարցնում է Քիֆի կոմպենսացված վճարման մասին։ Պարզվում է, որ վերջինս վերադարձրել է վիրավորական գրվածքներով բոլոր անդորրագրերը, Բրյուսին մեղադրելով, որ նա թույլ է տվել Սուպերմենի գործողությունները, որի արդյունքում զոհվել են նրա ընկերության աշխատակիցները։ Այնուհետև պարզվում է, որ Լյութորը Քիֆի անդամալույծի բազկաթոռի վրա տեղադրել է հզոր պայթուցիկ։ Շինությունը պայթում է, բոլորը մահանում են (ինչպես նաև սենատոր Ֆինչը), բացի Սուպերմենից։ Ամբողջ շխարհում առաջանում է կատաղության ալիք։ Սուպերմենը մեղադրում է իրեն այն բանի համար, որ չկարողացավ կանխարգելել ավերածությունը և գնում է ինքնակամ աքսորի։
Բարկացած Բեթմենը Լյութորից գողանում է կրիպտոնիտը։ Կորցնելով Սուպերմենի դեմ զենքը, Լյութորը մտնում է կրիպտոնացիների ավերված նավ և կապ հաստատում նավի համակարգչի հետ։ Ծանոթանալով նավի տվյալներն, Լյութորը սկսում է «Դև»-ի՝ Զոդ գեներալի ԴՆԹ-ից ստեղծված հրեշի ստեղծումը՝ Սուպերմենի դեմ կռվելու համար։
Բրյուսը պատրաստվում է Սուպերմենի հետ մարտին, հանքային քարից ստեղծելով նռնակներ և այլ զենքեր։ Լյութորի մարդիկ առևանգում են Լոյիս Լեյնին և Մարթա Քենթին՝ Սուպերմենի խորթ մորը։ Սուպերմենը գալիս է Լյութորի մոտ և իմանում, որ եթե նա մեկ ժամից չբերի Բեթմենի գլուխը, ապա նա կսպանի Մարթային։ Սուպերմենը թռչում է Բեթմենի հետ հանդիպելու՝ վերջինիս առաջարկելով օգնություն ստանալ, սակայն Բեթմենը չի ցանկանում լսել նրա ասածները և սկսում է մարտը։ Արդյունքում, նրան հաջողվում է կրիպտոնիտային գազով պատրաստված ինքնաշեն նռնակներով գցել ուժասպառ եղած Սուպերմենին։ Պատրաստվելով հարված հասցնել, Բեթմենն անսպասելիորեն իմանում է, որ Սուպերմենի մայր Մարթան կարող է մեռնել։ Նա հիշում է՝ ինչպես է իր մոր անունը (ճակատագրի հեգնանքով նույնպես Մարթա), ինչ-որ մի օր մահացել էր իր աչքի առաջ։ Հերոսները միավորվում են Լյութորի դեմ, իսկ ժամանակին հասած Լեյնը կրիպտոնիտային գավազանը գցում է ջրի մեջ։
Բեթմենն Ալֆրեդ Փեննիուորթի նշանառությամբ գտնում և ազատում է Մարթային։ Այլմոլորակայինների տիեզերանավի շրջանում, որտեղ Լյութորը ստեղծել էր հրեշին, սկսում են առաջանալ էլեկտրական հոսանքներ։ Սուպերմենը հասնում է նավի մոտ և դուրս է գալիս Լեքս Լյութերի խոսքերով իր «Որոշիչ օրվա» (Դումսդեյի) դեմ։ Սուպերմենը սկսում է հրեշի հետ մարտը և քաղաքին հսկայական ավերածություններ պատճառելուց հետո այն տիեզերք է տանում, որտեղ երկուսն էլ ԱՄՆ-ի կոնգրեսի կողմից պայթեցվում են։ Դումսդեյը կրկին Երկիր է ընկնում, որտեղ շարունակում է էվոլյուցիայի ենթարկվել, քանի որ նրան հնարավոր չի սպանել սովորական զենքով։ Այդ ժամանակ Բեթմենը հասկանում է, որ Գոթեմի նավատորմում մնացած կրիպտոնիտական գավազանը կարող է ոչնչացնել այլմոլորակային հրեշին և տանում է դրան դեպի կառամատույց։ Սուպերմենին ու Բեթմենին է միանում Հրաշք կինը, սակայն նրան շատ դժվարությամբ է հաջողվում դիմակայել նրան։ Լեյնը փորձում է ջրից հանել գավազանը, սակայն ավերածությունների պատճառով մնում է ջրի տակ։ Նրա բղավոցներին արձագանքում է Սուպերմենը, գրկում նրան և ջրի տակից հանում գավազանը։ Իր վերջին ուժերով Սուպերմենը խոցում է Դումսդեյին կրիպտոնիական գավազանով, սակայն հրեշը կորցնելով մեկ ձեռքը, կոտրված ոսկորով խոցում է Պողպատե մարդուն, ինչի արդյունքում Սուպերմենը նույնպես մահանում է։
Սուպերմենի դատարկ դագաղը թաղում են զինվորական ավանդույթներով, իսկ իրեն՝ Քենթին, իր հարազատ Սմոլվիլի գերեզմանոցում։ Լեյնն իմանում է այն մասին, որ Քլարկը ցանկանում էր իրեն առաջարկություն անել։ Լյութորին դատապարտում են ազատազրկման։ Նրա տեսախցիկում է հայտնվում Բեթմենը։ Լյութորը զգուշացնում է, որ Սուպերմենն այլևս չկա, և Երկիրը չունի որևէ պաշտպան, իսկ «մթության հրեշները» շուտով կգան։ Բրյուսը, զգալով մոտալուտ վտանգը, խնդրում է Դիանային օգնել նրան գտնելու մնացյալ մետա-մարդկանց, ինչպիսին նա է։
Ֆիլմն ավարտվում է հետևյալ կադրերով․ Քենթի դագաղի վրա մի քիչ գցած հողը սկսում է լևիտացիա անել, ինչը վկայում է Սուպերմենի կենդանության մասին։
Դերակատարներ
։
Դերասաններ Ջեֆրի Դին Մորգանը և Լորեն Կոհանը մարմնավորում են Թոմաս և Մարթա Ուեյներին՝ Բրյուս Ուեյնի հանգուցյալ ծնողներին, Ռոբին Էտքին Դաունսը Կրիպտոնյան տեխնոլոգիաների միջոցով Լեքսի կողմից ստեղծված հրեշ Դումսդեյին՝ շառժումների բռմնան տեխնիկայով ։ Պատրիկ Ուիլսոնը հնչյունավորում է Միացյալ Նահանգների նախագահին, իսկ Մայքլ Քեսսիդին՝ Կենտրոնական հետախուզական վարչության գործակալին ։ «Պողպատե մարդը» ֆիլմից իրենց դերերով վերադարձել են Հերրի Լենիքսը որպես քարտուղար Քելվին Սուանվիկ , Քրիստինա Վրենը՝ մայոր Քերրի Ֆերիս , Քևին Քոսթները որպես նոր մահացած Ջոնաթան Քենթ , Ռեբեկա Մալլերը՝ Ջեննի Յուվիչ և Կառլա Գուջինոն վերադարձավ կրիպտոնացի Քերոլի դերով։ Նոր մահացած գեներալ Զոդի դին ֆիլմում հայտնվեց նաև որպես վճռական դեր, այնուամենայնիվ, Մայքլ Շենոնը չհայտնվեց ֆիլմում որևէ դերով։ Կինոնկարում դիակները ստեղծվեցին օգտագործելով ֆիտնեսի մոդել Գրեգ Փլիթի կազմվածքը և Շենոնի գլխի լուսանկարը  ։
Ռեյ Ֆիշերը, Ջեյսոն Մոմոան և Էզրա Միլլերը կերպավորում են Վիկտոր Սթոուն / Կիբօրգի, Արթուր Քըրրի / Ակվամենի և Բերրի Ալեն / Ֆլեշի դերերը համապատասխանաբար, փոքր տեսարաններում, որոնք կլինեն «Արդարության լիգա»-ի գլխավոր կերպարները    ։ Ջո Մորթոնը հայտնվում է Սիլաս Սթոունի՝ Վիկտորի հոր դերով ։ ԱՄՆ-ի սենատոր Պատրիկ Լեհին կամեո ունի որպես քաղաքապետ Փարրինգթոն ։ Նեիլ դեԳրասս Թայսոնը, Սոլեդադ Օ'Բրայենը, Էնդերսոն Քուփերը, Նենսի Գրեսյը և Չարլի Ռոուզը մարմնավորում են իրենք իրենց։ Ջենա Մալոունը դերասանական կազմում էր Ջենեթ Քլայբըրի դերով, սակայն թատրոնային թողարկման համար նրա տեսարանները կտրվեցին։ Կտրվեցին նաև «Պողպատե մարդու» Կոբըրն Գոսսի հայր Լեոն և Ժոզեֆ Քրենֆորդի Փիթ Ռոսի կերպարներով խաղացած տեսարանները, սակայն դրանք վերականգնվեցին տնային թողարկման «Ընդարձակ տարբերակում»  ։
Զարգացում
2013 թվականի հունիսին Warner Bros.-ը հայտարարեց, որ ռեժիսոր Զաք Սնայդերը և սցենարիստ Դևիդ Ս․ Գոյերը կվերադառնան «Պողպատե մարդու» սիկվելի ստեղծման համար, իսկ ֆիլմի նախնական թողարկումը նախատեսվեց 2015 թվականին ։ Հաջորդ ամսում Սնայդերը San Diego Comic-Con International-ի ժամանակ հաստատեց, որ «Պողպատե մարդու» սիկվելում Սուպերմենն ու Բեթմենն առաջին անգամ կհանդիպեն էկրաններին։ Գոյերը և Սնայդերը կգրեն պատմությունը , իսկ Քրիստոֆեր Նոլանը կլինի գործադիր պրոդյուսերը ։ Ֆիլմը ոգեշնչված կլինի «Մռայլ ասպետի վերադարձը» կոմիքսից ։
2013 թվականի նոյեմբերին Սնայդերը հստակեցրեց, որ իր ֆիլմը չի լինելու վերոնշյալ գրաֆիկական վեպի հիման վրա։ «Եթե դուք ցանկանում եք անել դա, դուք ունեք մեկ այլ Սուպերմենի կարիք։ Մենք Բեթմենին բերում ենք այն տիեզերք, որտեղ ապրում է Սուպերմենը» ։ «Բեթմենն ընդդեմ Սուպերմենի» ֆիլմում առաջին անգամ կենդանի կատարմամբ հայտնվում է Հրաշք կինը, որին Warner Bros.-ը զարգացնում է դեռևս 1996 թվականից ։ 2013 թվականի դեկտեմբերին Քրիս Տերիոնը վարձրվեց կրկին գրելու սցենարը։ Տերիոն նախկինում համագործակցել է Աֆլեքի հետ «Արգո» ֆիլմում ։
Քասթինգ
Հենրի Քավիլը, Էմի Ադամսը, Քևին Քոսթները, Դայան Լեյնը, Լոուրենս Ֆիշբորնը, Հերրի Լենիքսը և Քրիստինա Վրենը վերադարձան «Պողպատե մարդու» իրենց նախկին դերերով  ։ Դերասանական հիմնական կազմին միացան Բեն Աֆլեքը՝ Բեթմենի, Գալ Գադոտը՝ Հրաշք կնոջ, Ջեսսի Այզենբերգը՝ Լեքս Լյութորի, Ջերեմի Այրոնսը՝ Ալֆրեդ Փեննիուորթի, Ռեյ Ֆիշերը՝ Կիբօրգի , Ջեյսոն Մոմոան Ակվամենի դերերում     ։
«Արդարության արշալուսին»-ը Աֆլեքի կոմիքսների գրքի հիման վրա երկրորդ ֆիլմն է։ Նա խաղացել է Խիզախ հերոսի դերը՝ համանուն ֆիլմում, ով սկզբում հրաժարվեց կերպավորել Բեթմենին, պատճառաբանելով որ չի համապատասխանում ավանդական ֆորմային։ Սակայն մի անգամ Զաք Սնայդերը նրան ցույց տվեց կոնցեպտը և ասաց, որ այն տարբեր կլինի Քրիստոֆեր Նոլանի և Քրիստիան Բեյլի երկու ֆիլմերից, բայց այն նույնպես կպահպանի այն ավանդույթները, որով հիացած էր ։ Աֆլեքը 2006 թվականին նշել էր, որ «Խիզախ»-ը ներշնչեց նրան նկարհանվելու սուպերհեոսների մեկ ուրիշ ֆիլմում ։
Քասթինգին Սնայդերը Լեքս Լյութորի դերն առաջարկեց Այզենբերգին․ «Դերում ունենալով Ջեսսին, թույլտվություն ստացանք բացահայտելու այդ հետաքրքիր դինամիկան և կերպարին դնել նոր և անսպասելի իրավիճակներում» ։ Բրայան Քրենսթոնն առաջարկվեց դերի համար՝ մինչ Այզբերգի դերասանական կազմ մտնելը ։ Պրոդյուսեր Չարլզ Ռոուվենը բացահայտեց, որ Հրաշք կնոջ այդ մարմնավորումը կօգտագործվի կերպարի բնօրինակ կոմիքսներում, որտեղ հերոսը կլինի կիսաաստվածուհի և Զեուսի դուստրը։ Այստեղ ցույց են տրվում հերոսուհու իրական արմատները, որտեղ «նա կավե արձանիկ է՝ կենդանացած աստվածների կողմից» ։ Մինչ Գալ Գադոտը, Հրաշք կնոջ դերի համար առաջարկվում էր Օլգա Կուրիլենկոն ։ «Արդարության արշալույսին»-ը Ռեյ Ֆիշերի առաջին կինոնկարն է և Կիբօրգի առաջին կենդանի ներկայությունը, ում դերն ավելի նշանակալի կդառնա DC Comics-ի հետագա ֆիլմերում ։ Այդ ֆիլմում նաև առաջին կենդանի ելույթն ունի Ակվամենը ։
Աֆլեքի, Գադոտի և Այզենբերգի քասթինգն արժանացել է քննադատություների։ Կոմիքսների սիրահարները համանցանցում տարբեր քվեարկությունների միջոցով ցանկանում էին հանել Աֆլեքին դերից, քանի որ, ըստ հակաճառողների, նման չլինելով Բեթմենի նախկին դերասաններին, նա այդ դերի համար բավականաչափ վախենալու չէր ։ Սոցիալական հարթակում երկրպագուները քննադատեցին նաև Գալ Գադոտի փոքրամարմնությունը, ով կոմիքսում ունի մարտիկի կառուցվածք ։ Պատասխանելով դրան՝ Գադոտն ասաց, որ ինքը պետք է հաճախի բազմաթիվ սպորտային պարապմունքների, որպեսզի իր մարմինը համապատասխանի բնօրինակ նյութին ։ Երկրպագուների կողմից քննադատության արժանացավ Այզենբերգը. նշվում էր, որ երեսնամյա դերասանը շատ երիտասարդ է այդ դերի համար ։
Ֆիլմի թողարկման ժամանակ Աֆլեքն ու Գադոտն իրենց ելույթների համար ստացան զգալի գովասանքներ, չնայած ֆիլմին ուղղված մնացած բացասական կարծիքներին ։
Դիզայն
Մայքլ Ուիլքինսոնն իր պարտականությունները կատարեց կոստյումների դիզայների պաշտոնում։ Նա թարմացրեց «Պողպատե մարդու»՝ Սուպերմենի կոստյումը, որը «թվաց ավելի թարմ և Զաք Սնայդերի կոմիքսների տիեզերքի ադապտացման համար ավելի ճիշտ» ։ Ֆիլմում Բեթմենի կոստյումը ոգեշնչված է «Մռայլ ասպետը վերադառնում է»-ից, որը նման չէ Բեթմենի նախկին ֆիլմերում եղածներին, և զրահի փոխարեն այն ստեղծված է հագուստից և կրում է ֆիտնեսի մոդել Ռոսսանո Ռեյը ։ Հրաշք կնոջ կոստյումը հրապարակվեց 2014 թվականի San Diego Comic-Con-ին, որտեղ այն ուներ կարմիր, կապույտ և ոսկեգույն գունավորումներ։ Հենց այդ գույներով են սովորաբար ստեղծվում շատ սուպերհերոսների կոստյումներ ։
Նկարահանումներ
Հավելյալ նկարահանուները սկսեցին 2014 թվականի նոյեմբերին, Չիկագոյում ։ Այլ վայրերն էին Michigan Motion Picture Studios-ը, Eli and Edythe Broad Art Museum-ը, Յորկվիլը և Նյու Մեքսիկոն  ։ Բրյուս Ուեյնի ծնողների սպանության և մի քանի այլ տեսարաններ նկարահանվեցին IMAX տեսախցիկներով ։ Մարոկկոյում պլանավորված նկարահանումները 2014 թվականի Էբոլա համաճարակի պատճառով տեղափոխվեց Նյու Մեքսիկո ։ Հիմնական նկարահանումներն ավարտրվեցին 2014 թվականի դեկտեմբերի 5-ին ։''
Երաժշտություն
Հանս Ցիմերը ստեղծեց ֆիլմի երաժշտությունը, նշելով այն խնդիրը, որը կրկին չի օգտագործի այն թեմաները, որոնք եղել են Քրիստոֆեր Նոլանի եռագրությունում ։ Junkie XL-ը, ով ապահովել էր «Պողպատե մարդու» հիմնական երաժշտությունը, կրկին վերադարձավ ֆիլմում օգնելու Բեթմենին ։ Իրականում Ցիմերը Junkie XL -ին հանեց ցուցակից, քանի որ Սուպերմենի մասին նյութեր գրելուց նա ցանկացավ լինել միայնակ, սակայն Բեթմենի երաժշտությոնը գրելիս երկու կոմպոզիտորները միացան և ստեղծեցին համատեղ աշխատանք ։ Ցիմերը նշեց, որ նա ունի նշանակության խնդիր՝ ընտրելու, թե որ տեսանկյունից պատմել պատմությունը և ֆիլմի թողարկումից հետո, Ցիմերը հայտարարեց, որ կթողնի սուպերհերոսների ֆիլմերը ։ Սաունդթրեքերի ալբոմը թողարկվեց 2016 թվականի մարտի 18-ին՝ WaterTower Music լեյբլի ներքո ։
Մարքեթինգ
Մոտավորապես 165 միլիոն դոլար մարքեթինգային նվաճումն օգնեց գովազդելու «Բեթմենն ընդդեմ Սուպերմենի։ Արդարության արշալույսին»-ը ։ 2014 թվականի San Diego Comic-Con International-ին Սնայդերը միջոցառման ժամանակ ներկայացրեց նկարահանումների բացառիկ կադրերը ։ Թիզեր թրեյլերն ընտրված կինոթատրոններում պլանավորվեց ցուցադրվել 2015 թվականի ապրիլի 10-ին ։ Այնուամենայնիվ, ապրիլի 16-ին թրեյլերը հայտնվեց օնլայն հարթակում, և մեկ ժամվա ընթացքում Սնայդերը թրեյլերը պաշտոնապես գցեց Թվիթթեր ։ 2015 թվականի San Diego Comic-Con International-ին Սնայդերը և դերասանական կազմի մի մասը մասնակցեցին միջոցառմանը՝ ներկայացնելու ֆիլմի նախնական թրեյլերը։ Թրեյլերը նման չլինելով խառը կարծիքներ ստացած թիզերին, դրական արձագանքներ ստացավ, որը վերջինիս տվեց կայուն օվացիա ։
Թողարկում
2014 թվականի հունվարին Warner Bros.-ը հայտարարեց, որ «Բեթմենն ընդդեմ Սուպերմենի։ Արդարության արշալույսին» կինոնկարի նախնական թողարկման օրը 2015 թվականի հուլիսի 17-ից հետաձգվել է 2016 թվականի մայիսի 6-ին, որը նպատակ ուներ ֆիլմմեյքերներին հնարավորություն տալ «հասկանալ նրանց ողջ տեսությունը, հաշվի առնելով պատմության վիզուալ բնույթի բարդությունը» ։ Պրեմիերայի օրը 2014 թվականի օգոստոսին կրկին տեղափոխվեց, այս անգամ 2016 թվականի մայիսի 6-ից մարտի 25-ը ։
«Բեթմենն ընդդեմ Սուպերմենի։ Արդարության արշալույսին» ֆիլմը թողարկվեց 2016 թվականի մարտի 19-ին Մեքսիկայի Ազգային կինոդահլիճում, ինչին հետևեց ֆիլմի Նյու Յորքյան պրեմիերան մարտի 20-ին՝ Radio City Music Hall-ում ։ Բրյուսելի ահաբեկչություններից հետո Warner Bros.-ը չեղյալ հայտարարեց ֆիլմի Լոնդոնի պրեմիերան, անհանգստանալով երկրպագուների անվտանգության համար ։ Միացյալ Նահանգներում և Միացյալ Թագավորությունում կինոնկարի պրեմիերան տեղի ունեցավ մարտի 25-ին՝ 3D ձևաչափով ։ Այն միաժամանակ թողարկվեց աշխարհի խոշորագույն շուկաներում՝ Հյուսիսային Ամերիկայում, Չինաստանում և Ճապոնիաոյում, ինչպես նաև աշխարհի այլ տարածքներում ՝ բացի Լեհաստանից, որտեղ կինոթատրոնները բաց չեն լինում Ավագ Ուրբաթ օրերին ։ Ֆիլմը 61 վարձույթային շուկաներում իր դեբյուտը կատարեց 30,000 էկրաններին՝ թվով 4,242 կինոթատրոններում, որոնցից 3,500-ը (85%) 3D էին, 390-ը՝ IMAX, 470-ը՝ PLF, 150-ը՝ D-Box և 10-ը 70մմ ։
Շահույթ
Ֆիլմը Հյուսիսային Ամերիկայի իր առաջին ուիքենդի ընթացքում հավաքեց 166 միլիոն դոլար, դառնալով բոլոր ժամանակների ամենամեծ բացումը՝ «Մռայլ ասպետը վերադառնում է»-ից հետո ։ Համաշխարհային բացումը կազմեց 422.5 միլիոն դոլար՝ Warner Bros.-ի երկրորդ և չորրորդ տեղն առաջին ուիքենդի համաշխարհային ամենամեծ շահույթ ստացած ֆիլմը
Այն դարձավ չորրորդ ֆիլմը, որի առաջին օրվա շահույթը կազեց 400 միլիոն դոլարից ավել ։ Թվով 945 IMAX էկրաններին առաջին ուիքենդի ընթացքում ֆիլմը հավաքելով 36 միլիոն դոլար,դարձավ բոլոր ժամանակների երրորդ ամենաշատ հասույթ ստացածը՝ ետ մնալով միայն «Աստղային պատերազմները»-ից (48 միլիոն) և «Աշխարհը յուրայի դարաշրջանում»-ից (44 միլիոն) ։ Այնուամենայնիվ, Միացյալ Նահանգների ներսում և դրսում «Բեթմենն ընդդեմ Սուպերմենի։ Արդաության լուսաբացին»-ը ուրբաթից կիրակի օրերին հավաքած շահույթով կատարեց անկում, քանի օր ընդամենը մեկ շաբաթ անց ֆիլմի պահանջարկը վարձույթում ընկավ 58%-ով, որով էլ ռեկորդ սահմանեց, որպես երկրորդ շաբաթում շահույթային ամենամեծ անկում ապրած ֆիլմը, որը նախկինում գլխավորւմ էր «Ֆանտաստիկ քառյակը» ։
Իր երկրորդ ուիքենդի ընթացքում կինոնկարը կատարեց շահույթային «պատմական» անկում, որը կազմեց 68.4%-ի անկում և համարվեց «ուրբաթ օրերի բլոկբասթերների երբեմնի ամենախոշոր անկումը»  ։ «Բեթմենն ընդդեմ Սուպերմենի։ Արդարության լուսաբացին»-ի շահույթը Հյուսիսային Ամերիկայում կազմեց 330.4, իսկ մյուս երկրներում` 542.3 միլին դոլար։ Ֆիլմի համաշխարհային շահույթը կազմեց 872.7 միլիոն դոլար՝ դառնալով 2016 թվականի ամենաշատ շահույթ ստացած չորրորդ ֆիլմը` ետ մնալով միայն «Քաղաքացիակ պատերազմ»-ից, «Կենդանապոլսից» և «Ջունգլիների գրքից» ։
Հյուսիսային Ամերիկա
Միացյալ Նահանգներում և Կանադայում փետրվարի 29-ին տոմսերի նախնական պատվերների համաձայն շատ ուսումնասիրողներ առաջին ուիքենդի շահույթը մոտավորապես ենթադրեցին 120-140 միլիոն դոլար  ։ Այնուամենայնիվ, Warner Bros.-ի մասնագետները գտնվեցին ավելի կոնսերվատիվ իրենց կանխատեսումներում, տալով ավելի քիչ գումար` 110 միլիոն դոլար ։ Ֆիլմը դարձավ նաև Fandango ընկերության երբևէ ամենաշատ վաճառվող սուպերհերոսային ֆիլմը երբևէ, առաջ անցնելով «Մռայլ ասպետի վերածննդից» և «Վրիժառուները։ Ալտրոնի դարաշրջանից» ։ Տոմսերի միայն նախնական վաճառաքը կազմեց 20-25 միլիոն դոլար  ։
Իր առաջին օրում ցուցադրվելով 4,242 կինոթատրոններում, կինոնկարը հավաքեց 81.59 միլիոն դոլար, դառնալով բոլոր ժամանակների մինչև ամառ եղած ամենամեծ բացումը, որոնցից 9 միլիոն դոլարը ստացվել էր IMAX ցուցադրություններից ։
Տնային թողարկում
Ֆիլմի ռեժիսորական տարբերակը, որը թողարկվեց սկավառակների վրա և կոչվեց «Ընդարձակ թողարկում», ստացավ R վարկանիշ, քանի որ այնտեղ կար ավելի շատ բնություն, քան թատրոններում ցուցադրված PG-13-ում և 30 րոպեով ավելի երկար էր ։ Ֆիլմն իր դեբյուտը տեսասկավառակների աղյուսակում կատարեց առաջին հորիզոնականում, շաբաթվա վերջին՝ 2014 թվականի հուլիսի 24-ին :Ֆիլմի նախնական տարբերակի լույս տեսնելուց հետո քննադատները նկատեցին, որ այն ավելի բարձր գնահատականների կարժանանար հավելյալ նկարահանումներով ։
Արտաքին հղումներ
Կատեգորիա:Ամերիկյան ֆանտաստիկ ֆիլմեր Կատեգորիա:2016 ֆիլմեր Կատեգորիա:3D ֆիլմեր Կատեգորիա:Ամերիկյան մարտաֆիլմեր Կատեգորիա:Անգլերեն ֆիլմեր Կատեգորիա:Ֆիլմեր Բեթմենի մասին Կատեգորիա:Warner Bros. ֆիլմեր Կատեգորիա:DC-ի ընդարձակ տիեզերքի ֆիլմեր Կատեգորիա:IMAX ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան եռաչափ ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ֆիլմեր ահաբեկչության մասին Կատեգորիա:Չիկագոյում նկարահանված ֆիլմեր Կատեգորիա:Ֆիլմեր այլմոլորակայինների մասին Կատեգորիա:2010-ականների ֆիլմեր սուպերհերոսների մասին Կատեգորիա:Զակ Սնայդերի ֆիլմեր Կատեգորիա:DC-ի կինեմատոգրաֆիական տիեզերք Կատեգորիա:Ամերիկյան գիտաֆանտաստիկ ֆիլմեր Կատեգորիա:DC կոմիքսների էկրանավորումներ Կատեգորիա:Ամերիկյան արկածային ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան քրեական ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր
Կամարգո
Կամարգո (Camargo), քաղաք և մունիցիպալիտետ Իսպանիայում։ Մտնում է Կանտաբրիա պրոնվիցիայի մեջ՝ Կանտաբրիա ինքնավար համայնքում։ Մունիցիպալիտետը գտնվում է Սանտանդեր շրջանում։ Նրա տարածքը գրավում է 36,6 կմ², իսկ բնակչությունը կազմում է 31 552 մարդ (2010)։
Տանայկա (գյուղ, Բլագովեշչենսկի շրջան)
Տանայկա (Танайка, Тәнәй), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 60 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
(6314) 1990 SQ16
(6314) , աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 17-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,256848 ա. մ., առավելագույնը մոտենում է 1,9658 ա. մ. հեռավորության վրա և հեռանում 2,5479 ա. մ. ։ Արեգակի շուրջ մեկ ամբողջական պտույտ է կատարում 1238,37 երկրային օրվա ընթացքում, իր ուղեծրով շարժվելով միջինում 0,290704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,22° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եվրոպական խլուրդ
Եվրոպական խլուրդ կամ սովորական խլուրդ (Talpa europaea), կաթնասուն խլուրդների ընտանիքից։